CELEX: 31999R2082
Language: el
Date: 1999-09-30 00:00:00
Title: Κανονισμός (ΕΚ) αριθ. 2082/1999 της Επιτροπής, της 30ής Σεπτεμβρίου 1999, για τροποποίηση του κανονισμού (ΕΚ) αριθ. 1665/99 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1999/2000

Avis juridique important

|

31999R2082

Κανονισμός (ΕΚ) αριθ. 2082/1999 της Επιτροπής, της 30ής Σεπτεμβρίου 1999, για τροποποίηση του κανονισμού (ΕΚ) αριθ. 1665/99 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1999/2000  

Επίσημη Εφημερίδα αριθ. L 256 της 01/10/1999 σ. 0046 - 0047

ΚΑΝΟΝΙΣΜΟΣ (ΕΚ) αριθ. 2082/1999 ΤΗΣ ΕΠΙΤΡΟΠΗΣτης 30ής Σεπτεμβρίου 1999για τροποποίηση του κανονισμού (ΕΚ) αριθ. 1665/99 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1999/2000Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1253/1999(2), και ιδίως το άρθρο 5,Εκτιμώντας:(1) ότι, μετά την αίτηση που διατυπώθηκε στις 30 Ιουλίου 1999 από το Ηνωμένο Βασίλειο δυνάμει του άρθρου 2 παράγραφος 4 του κανονισμού (ΕΟΚ) αριθ. 689/92 της Επιτροπής, της 19ης Μαρτίου 1992, για τον καθορισμό των διαδικασιών και των όρων αναλήψεως των σιτηρών από τους οργανισμούς παρεμβάσεως(3), όπως τροποποιήθηκε τελευταία από τον κανονισμό (ΕΚ) αριθ. 1664/1999(4), πρέπει να συμπεριληφθεί από το κράτος μέλος στον κατάλογο των χωρών που εφαρμόζουν, κατά την περίοδο εμπορίας 1999/2000, ποσοστό υγρασίας 15 % στα σιτηρά που προσφέρονται στην παρέμβαση· ότι πρέπει συνεπώς να τροποποιηθεί ο κανονισμός (ΕΚ) αριθ. 1665/1999 της Επιτροπής(5)·(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 1665/1999 αντικαθίσταται από το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Σεπτεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 160 της 26.6.1999, σ. 18.(3) ΕΕ L 74 της 20.3.1992, σ. 18.(4) ΕΕ L 197 της 29.7.1999, σ. 28.(5) ΕΕ L 197 της 29.7.1999, σ. 30.ΠΑΡΑΡΤΗΜΑ"ΠΑΡΑΡΤΗΜΑΑνώτατη περιεκτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου 1999/2000>ΘΕΣΗ ΠΙΝΑΚΑ>"